เจ๊ติ๋ม ย้ำหลังชนะคดี ไม่ได้ทำเพื่อตัวเอง แต่สู้เพื่อประชาชน
@  ให้สัมภาษณ์แบบจัดหนักมาก หลังชนะคดีฟ้องร้อง กสทช. ยกแรก วันรุ่งขึ้น พันธุ์ทิพา ศกุณต์ไชย หรือ เจ๊ติ๋ม ทีวีพูล ได้คืนสติ ขอหยุดการให้สัมภาษณ์เป็นการถาวร ฟาดหัวฟาดหางมากไป เลยอยากขออภัยด้วยความเงียบ,@ โดยหลังศาลปกครองพิพากษา ให้ กสทช. คืนแบงก์การันตีมูลค่ากว่า 1,500 ล้านบาท ให้กับ ไทยทีวี ด้วยเหตุที่ กสทช.ไม่สามารถปฏิบัติตามสัญญาที่ให้ไว้เจ๊ติ๋ม ซึ่งไปฟังคำพิพากษา ก็ออกมาให้สัมภาษณ์ระบุ พอใจที่ศาลชี้ว่า กสทช.ทำผิด ทำให้คนทั้งประเทศรู้ว่า กสทช.ทำผิดจริง เชื่อว่าเราไม่ใช่คนที่ไม่เก่ง ไม่ใช่คนที่อ่อนแอ หรือไม่มีสายป่าน ขาดทุนแล้วจึงเลิก,@ แต่เชื่อว่าตัวเองเป็นคนเก่ง มีความสามารถ เพียงแต่สิ่งที่ กสทช.ทำ ไม่ได้เอื้อและเป็นอุปสรรค จนทำให้เกิดความเสียหาย ประวัติการทำธุรกิจเกือบสี่สิบปี ไม่เคยขาดทุนแม้แต่บาทเดียว ทำไมเราจึงจะมาโง่วันนี้ กลายเป็นคนมองธุรกิจไม่เป็น อ่อนแอเป็นเรื่องที่กระทบภาพลักษณ์มาก,@ การสู้วันนี้ ไม่ได้ทำเพื่อตัวเอง แต่สู้เพื่อประชาชน ซึ่งตอนนี้ช่องอื่นๆ ก็ลำบากหมด บางคนครอบครัวแตกแยกถึงขนาดเกือบฆ่าตัวตาย ซึ่งล้วนเกิดจากการกระทำของ กสทช.ทั้งสิ้น ถือว่าเป็นบาปอย่างยิ่ง และแม้ว่า กสทช.ชุดที่อนุมัติเรื่องทีวีดิจิทัล จะพ้นตำแหน่งไปแล้ว แต่ใครทำกรรมอะไรไว้ก็ต้องรับผลกรรมนั้น จบปึ้ง ทีมงานสั่งหยุดพูดยาวววว,@ เปิดตัวสมาร์ทโฟนระดับแมส HUAWEI Y9 2018 มือถือ 4 กล้อง ในราคา 6,990 บาท หัวเว่ย จ้างพรีเซ็นเตอร์คาแรกเตอร์เพจดัง JayTheRabbit และ คนอะไรเป็นแฟนหมี หวังเจาะกลุ่มลูกค้าโสด (JayTheRabbit) และกลุ่มคนมีคู่ (คนอะไรเป็นแฟนหมี) สั่งจองระหว่างวันที่ 16-29 มี.ค. มีของสมนาคุณพิเศษ HUAWEI Body Fat Scale มูลค่า 2,990 บาท เกือบครึ่งของราคาขาย,@ เข้าร่วมโปรแกรม Android One ในงาน Mobile World Congress 2018 โนเกีย ลิงโลดมากเพราะกวาดรางวัล จากการจัดอันดับโดยสื่อมวลชนสายเทคโนโลยีและไอที 17 สื่อ ได้ทั้งสิ้น 21 รางวัล อาทิ Nokia 1 ได้รับรางวัล Best of WMC 2018 โดย alphr.com, รางวัล Editors Pick of MWC 2018 โดย Fonearena, Nokia 7 Plus ได้รับรางวัล 2018 MWC Top Pick จาก Android Central และ Nokia 8 Sirocco ได้รับรางวัล Best of WMC 2018 โดย Android Authority และรางวัล HD Blog Awards ในสาขา Best Design เป็นต้น แปะ แปะ แปะ,@ อีเลฟเว่นสตรีต (11street) จับมือ ยูเนี่ยนเพย์ อินเตอร์เนชั่นแนล (UnionPay International) เปิดให้บริการชำระเงินด้วยบัตรเดบิตยูเนี่ยนเพย์ โดยจัดโปรโมชั่นพิเศษมอบโค้ดส่วนลด 50% ลดสูงสุด 500 บาท ให้แก่นักช็อป ตั้งแต่ 15 มี.ค.-15 มิ.ย.2561,@ Sanook (สนุก) ประกาศผลสุดยอด VOTE OF THE YEAR 2017 ซึ่งจัดขึ้นเป็นครั้งแรก และมีชาวเน็ตไทยสนใจร่วมโหวตกว่า 1.5 ล้านครั้ง ผลปรากฏ รางวัลสุดยอดหนังไทยยอดเยี่ยมแห่งปี ได้แก่ ฉลาดเกมส์โกง รางวัลสุดยอดนักร้องฉายเดี่ยว ได้แก่ เป๊ก ผลิตโชค รางวัลสุดยอดศิลปินกลุ่ม ได้แก่ Getsunova รางวัลสุดยอดสามีแห่งชาติ ได้แก่ นาย ณภัทร รางวัลสุดยอดสาวในฝัน ได้แก่ ญาญ่า อุรัสยา รางวัลสุดยอดเพจทรงอิทธิพลบนโซเชียล ได้แก่ แหม่มโพธิ์ดำ และรางวัลสุดยอดข่าวประจำปี ได้แก่ ก้าวคนละก้าว เป็นต้น,@ อ้าว เฮ้ย ลาร์ส นอร์ลิ่ง ซีอีโอดีแทค ประกาศยื่นใบลาออกซะงั้น มีผลวันที่ 1 ก.ย. ที่จะถึง ซึ่งเป็นเดือนเดียวกับที่สัมปทานคลื่น 1800 และ 850 เมกะเฮิรตซ์ ที่ได้จาก กสท โทรคมนาคม จะหมดอายุลง กระบวนการสรรหาซีอีโอคนใหม่จึงถูกเดินหน้าต่อทันที,@ ทั้งนี้ ลาร์ส นอร์ลิ่ง ให้เหตุผลกับพนักงานว่า ตัวเองและครอบครัวผ่านการคิดทบทวนเรื่องนี้มาอย่างดีแล้ว โดยจะกลับไปหาโอกาสการทำงานใหม่ในประเทศสวีเดน ซึ่งเป็นบ้านเกิด--ก็ขอให้ไปดี,@ ไม่เคยให้ราคาเรตติ้งรายการทีวีสักเท่าไร แต่พอละคร บุพเพสันนิวาส ทำเรตติ้งล่าสุดทั่วประเทศ 12.3 และกรุงเทพฯ 20.6 ช่อง 3 เลยยูเทิร์นหักศอก กลับมาเชื่อการวัดเรตติ้งแบบหมดใจ เอิ๊ก เอิ๊ก
ตอนนี้ช่องอื่นๆ ก็ลำบากหมด บางคนครอบครัวแตกแยกถึงขนาดเกือบฆ่าตัวตาย ซึ่งล้วนเกิดจากการกระทำของ กสทช.ทั้งสิ้น ถือว่าเป็นบาปอย่างยิ่ง
เจ๊ติ๋ม ทีวีพูล,พันธุ์ทิพา ศกุณต์ไชย,ฟ้องกสทช.,ICT Movement,ศาลปกครอง